શ્રીનગરઃ પીડીપીના સુપ્રીમો તથા જમ્મૂ અને કાશ્મીરના પૂર્વ સીએમ મહેબૂબા મુફ્તીએ ઘોષણા કરી કે રાજ્યમાં થનાર પંચાયતની ચૂંટણીનો તેમની પાર્ટી બહિષ્કાર કરશે. સોમવારે શ્રીગનરમાં પ્રેસ કોન્ફરન્સ કરીને મહેબૂબાએ સ્પષ્ટ કહી દીધું કે '35Aને બચાવવા માટે અમે કોઈપણ હદ સુધી જઈશું.' મહેબૂબાએ કહ્યું કે રાજ્યના લોકોએ ઘણા બલિદાન આપ્યા છે અને કોઈપણ કલમ 35એ સાથે છેડછાડ ન કરી શકે. તમને જણાવી દઈએ કે ફારુખ અબ્દુલ્લાની પાર્ટી નેશનલ કોન્ફ્રેન્સ પહેલા જ કહી ચૂકી છે કે જો કેન્દ્ર સરકાર 35એને બચાવવા માટે કોઈ પગલાં નહી ઉઠાવે તો તેઓ આ મુદ્દે માત્ર પંચાયતની જ નહી પણ લોકસભાની ચૂંટણીનો પણ બહિષ્કાર કરશે.